5 Ka bokhutshwane, Baebele e re bolelela gore Moshe e ne e le moporofeti, motsereganyi le mogolodi. Le Jesu o dira ditiro tseo. Dafide e ne e le modisa le kgosi e e neng ya fenya baba ba Iseraele. Jesu le ene ke modisa e bile ke kgosi e e fenyang. (Esek. 37:24, 25) Fa Solomone a ne a sa ntse a ikanyega, e ne e le mmusi yo o botlhale, mme mo pusong ya gagwe Baiseraele ba ne ba le mo kagisong. (1 Dikg. 4:25, 29) Jesu le ene o botlhale thata e bile o bidiwa “Kgosana ya Kagiso.” (Isa. 9:6) Go bonala sentle gore ditiro tse Keresete Jesu a di dirang di tshwana le tsa banna bao ba bogologolo mme seabe sa ga Jesu mo boikaelelong jwa Modimo sone se segolo le go feta. Sa ntlha, a re bapise Jesu le Moshe mme re bone kafa go dira jalo go tla re thusang ka teng go tlhaloganya ka botlalo seabe sa ga Jesu mo boikaelelong jwa Modimo.